ငါးသိုင်းများ ဟင်းဟုံ

ငါးသိုင်းများ ဟင်းဟုံ သည် မြန်မာစကားပုံနှင့်မြန်မာဆိုရိုးစကား တစ်ခုဖြစ်သည်။

အနက်အဓိပ္ပာယ်
ဟင်းသီးဟင်းရွက် ချက်ရာတွင် ငါးသိုင်းကျပ်တင်ကို သင့်ရုံခတ်လျှင် အရသာရှိသော်လည်း၊ အလွန်အကျွံ ခတ်လျှင် ဟင်းသီးဟင်းရွက်၏ မူလအရသာ ပျက်ပြယ်သွားတတ်သည်။
အခြားဆိုလိုရင်းတစ်ခုမှာ ဟင်းချက်ရာတွင် ငါးသိုင်းကို သင့်ရုံ ခတ်လျှင် အရသာရှိသော်လည်း အလွန်အကျွံ ခတ်လျှင်မူ မူလဟင်း၏အရသာ မပေါ်လွင်သကဲ့သို့ ကောင်းသည်ဆိုသောအရာများသည်ပင် လိုအပ်သည်ထက် ပိုလွန်က အကောင်းမပေါ်လွင်နိုင်တော့ချေ။

မူလရင်းမြစ်
"ငါးသိုင်းများ ဟင်းဟုံဆိုတာမျိုးလို ခရာလုံး တာလုံးတွေ ဒီလောက်များတော့ ကြားရသူ နားကလောပြီး..." [၁၂၈၉] ဒဂုန်၊ ၇၊ ၁၀၇။ ၂၇။
"ငါးသိုင်းများ ဟင်းဟုံသတဲ့။ ဒီတော့ မပျင်းရုံကလေးရေးမှ ကောင်းမယ်။ စကားကြောရှည်ပြီး မျောနေအောင် မရေးနဲ့လို့..." [၁၂၉၂] ကဝိမှန်၊ ၄၊ ၄။ ၁၇၇။

ကိုးကား

မြန်မာဆိုရိုးစကားများ
မြန်မာစကားပုံများ